钦定古今图书集成/明伦汇编/交谊典/第046卷 > 《礼记》 > 《缁衣》
## 钦定古今图书集成/明伦汇编/交谊典/第046卷 > 《礼记》 > 《缁衣》

子曰：“私惠不归德，君子不自留焉。《诗》云：‘人之好我，示
我《周行》’。”

〈注〉“私惠”，谓不以公礼相庆贺，时以小物相问遗也。言其物不可以为德，则君子不以身留此人也。“相惠”以亵渎邪僻之物，是为不归于德行道也，言示我以忠信之道。〈疏〉此一节，明君子唯德是与，“不自留”，不用留意于此等之人也。〈集说〉马氏曰：“有忠信之德，然后将之以惠，礼也。苟无忠信之德而行之，故君子不自留焉。”